Finala Campionatului European de Fotbal 2012
Finala Campionatului European de Fotbal a fost un meci de fotbal care a avut loc pe 1 iulie 2012 pe Stadionul Olimpic din Kiev, Ucraina, pentru a decide naționala câștigătoare a Campionatului European de Fotbal 2012. Campioana en-titre este Spania, care a învins Germania în 2008. Spania a câștigat finala cu scorul 4 – 0 împotriva Italiei, devenind prima echipă care a reușit performanța de a câștiga două Campionate Europene la rând și prima echipă internațională care a reușit să câștige trei competiții majore consecutive (Campionatul European de Fotbal 2008 și Campionatul Mondial de Fotbal 2010). Este pentru a patra oară în istoria Campionatelor Europene când două echipe din aceeași grupă ajung să dispute finala turneului (acest lucru s-a mai întâmplat în 1988, 1996 și 2004).